wickkiey/tamil-wikipedia-markdown huggingface dataset:
# ஆன்ட்ரூ ஸ்ட்ராவுஸ்


**அன்ரூ** ஸ்ட்ராஸ் (*Andrew Strauss*, பிறப்பு: மார்ச்சு 2 1977) இங்கிலாந்து அணியின் முன்னாள் துடுப்பாட்டக்காரர் ஆவார். இவர் 83 தேர்வுத் துடுப்பாட்டப் போட்டிகளிலும் , 124 ஒருநாள் பன்னாட்டுத் துடுப்பாட்டப் போட்டிகளிலும் 211 முதல்தர துடுப்பாட்டப் போட்டிகளிலும், 254 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2004 - 2011 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  

வலது கை துவக்க மட்டையாளராக இவர் விளையாடினார்.சிறப்பாக களத் தடுப்பாடியதற்காகவும் இவர் பரவலாக அறியப்பட்டார். பீட்டர் மூர்ஸை பதவி நீக்கம் செய்வதற்கு முன்பாக 2015 ஆம் ஆண்டில் இங்கிலாந்து மற்றும் வேல்ஸ் துடுப்பாட்ட வாரியத்தின் (ஈசிபி) துடுப்பாட்ட இயக்குனரானார்.  

ஸ்ட்ராஸ் 1998 ஆம் ஆண்டில் முதல் தரத் துடுப்பாட்டப் போட்டிகளிலும், 2003 ல் இலங்கைத் துடுப்பாட்ட அணிக்கு எதிராக தனது ஒருநாள் பன்னாட்டுத் துடுப்பாட்டப் போட்டிகளிலும் அறிமுகமானார். 2004 ஆம் ஆண்டில் நியூசிலாந்துத் துடுப்பாட்ட அணிக்கு எதிரான இலார்ட்சு துடுப்பாட்ட மைதானத்தில் நடைபெற்ற தேர்வுத் துடுப்பாட்டப் போட்டியில் இவர் அறிமுகமானார். மைக்கேல் வாகனுக்கு காயம் ஏற்பட்டதனால் அவருக்குப் பதிலாக இவர் தேர்வானார். அந்தத் தொடரில் 112 மற்றும் 83 ( ஓட்ட வீழ்த்தல் ) ஓட்டங்களை எடுத்து ஆட்டநாயகன் விருதினைப் பெற்றார்.இதன்மூலம் இலார்ட்சு மைதானத்தில் அறிமுகப் போட்டியில் நூறு ஓட்டங்களை எடுத்த நான்காவது வீரர் மற்றும் இங்கிலாந்துத் துடுப்பாட்ட அணியின் முதல் வீரர் எனும் சாதனை படைத்தார்.மேலும் முதல் போட்டியில் இரு ஆட்டப் பகுதிகளிலும் நூறு ஓட்டங்களை எடுத்த முதல் வீரர் எனும் சாதனை படைத்தார். 2004 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இரண்டு நூறுகளை எடுத்தார். அந்தப் போட்டியின் ஆட்டநாயகனாகத் தேர்வானார். 2007 ஆம் ஆண்டில் இவரின் மட்டையாடும் திறன் சற்று வீழ்ச்சியினைச் சந்தித்தது.இதன் விளைவாக இவர் இங்கிலாந்தின் இலங்கை சுற்றுப்பயணத்திற்கான தேர்வுத் துடுப்பாட்ட அணியில் இருந்து விலக்கப்பட்டார், மேலும் இவர் துடுப்பாட்டத்தில் இருந்து ஓய்வு பெற உள்ளதாக அறிவித்தார். 2008 ஆம் ஆண்டு நியூசிலாந்து சுற்றுப்பயணத்திற்கான அணியில் ஸ்ட்ராஸ் திரும்ப அழைக்கப்பட்டார், பின்னர் அந்தத் தொடரின் மூன்றாவது மற்றும் இறுதி தேர்வுத் துடுப்பாட்டப் போட்டியில் 177 ஓட்டங்களை எடுத்தார்.  

## ஆரம்பகால வாழ்க்கை
இவர் மார்ச் 2, 1977 இல் தென்னாப்பிரிக்காவின் ஜோகன்ஸ்பர்க் நகரில் பிறந்தார். ஸ்ட்ராஸ்க்கு ஆறு வயதாக இருக்கும் போது இவர்களின் குடும்பம் இங்கிலாந்து சென்றனர். இவர்பக்கிங்ஹாம்ஷையரில் உள்ள சிறுவர்களின் தனியார் பள்ளியான கால்டிகாட் பள்ளியில் கல்வி பயின்றார், பின்னர் ஆக்ஸ்போர்டுஷையரில் சிறுவர்களுக்கான பொது உறைவிடப் பள்ளியான ராட்லி கல்லூரியிலும் பயின்றார் .  

இவர் டர்ஹாம் பல்கலைக்கழகத்தில் பொருளியல் பிரிவில் பட்டம் பயின்றார். மேலும் சூப்பர்மாடூலர் விளையாட்டுகளில் தனது ஆய்வுக் கட்டுரையை எழுதினார். பல்கலைக்கழகத் துடுப்பாட்ட அணிக்காக போட்டியிடுவதோடு மட்டுமல்லாமல், இவர் ஹாட்ஃபீல்ட் கல்லூரி துடுப்பாட்ட அணியினையும் பிரதிநிதித்துவப்படுத்தினார். அங்கு இவரது சக வீரர், துடுப்பாட்ட புள்ளிவிவர நிபுணர் பெனடிக்ட் பெர்மங்கே இருந்தார் . ஸ்ட்ராஸ் பல்கலைக்கழக ரக்பி கிளப்பிற்காக போட்டியிட்டார், ஆனால் இவரது இறுதி ஆண்டில் இந்த விளையாட்டை கைவிட்டு துடுப்பாட்டத்தில் அதிக நேரம் கவனம் செலுத்தினார். இவர் 1998 இல் உயர் இரண்டாம் வகுப்பு இளங்கலைப் பட்டம் பெற்றார்.
# ஹென்றி கிரே


**ஹென்றி கிரே** *(Henry Gray)* ஓர் ஆங்கில உடல்கூறு இயல் அறிஞர் மற்றும் அறுவை மருத்துவர் ஆவார். *** கிரேஸ் அனாட்டமி*** நூலைப் பதிப்பித்ததன் பொருட்டு இவர் உலகெங்கும் அறியப்படுகிறார். இந்த நூலே உலகம் முழுவதும் உள்ள மருத்துவ மாணவர்கள் மற்றும் மருத்துவர்களால் வாழ்நாள் முழுதும் படிக்க வேண்டிய நூலாக உள்ளது.  
## வாழ்க்கை வரலாறு
கிரே 1827 ஆம் ஆண்டு இலண்டனில் பெல்கிரேவியாவில் பிறந்தார். 1845 ஆம் ஆண்டு புனித ஜார்ஜ் மருத்துவமனையில் மாணவராய்ச் சேர்ந்தார். அங்கே இவர் மிகவும் கடின முயற்சியுடன் நிதானமாய் உடற்கூறு இயலைக் கற்றார். மாணவராய் இருக்கும் போதே *ராயல் காலேஜ் ஆஃப் சர்ஜன்ஸ்* நடத்திய கட்டுரைப் போட்டியில் பரிசு பெற்றார்.  

1852 ஆம் ஆண்டு தனது 25ஆவது அகவைத் துவக்கத்திலேயே ராயல் சொசைட்டியின் உறுப்பினராய்த் தேர்ந்தெடுக்கப்பட்டார்.  

### கிரேஸ் அனாட்டமி

1858 ஆம் ஆண்டு கிரே தனது உடற்கூறு இயல் புத்தகத்தின் முதல் பதிப்பை வெளியிட்டார். இதில் 750 பக்கங்கள் கொண்ட இந்நூலுள் 363 படங்கள் இடம் பெற்றிருந்தன. இந்த படங்கள் ஹென்றி கார்ட்டர் எனும் கிரேயின் நண்பரால் வரையப்பட்டு இருந்தன. இந்த நூல் புகழடைய கார்டடரின் ஓவியங்களும் உறுதுணையாய் இருந்தன. 1960 ஆம் ஆண்டில் இரண்டாவது பதிப்பையும் கிரே தானே தயாரித்து வெளியிட்டார்.  

### மரணம்
1861 ஆம் ஆண்டு சின்னம்மை பாதித்த தன் உறவினரைக் கவனித்து வந்த கிரே தானும் சின்னம்மையால் பாதிக்கப்பட்டார். 13.06.1861 அன்று தனது முப்பத்து நான்காம் வயதில் ஹென்றி கிரே இயற்கை எய்தினார். (உறவினர் பிழைத்து விட்டார்)  

அனாட்டமி நூலின் முதல் இரண்டு பதிப்புகள் மட்டுமே கிரேயால் வெளியிடப்பட்ட போதும் இன்றளவும் இந்த நூல் கிரேஸ் அனாட்டமி என்ற பெயரில் அவரது பெயரிலேயே வெளியிடப்படுகிறது.
# விக்கிப்பீடியா:உங்களுக்குத் தெரியுமா/சூன் 29, 2011


- **அஸ்லெப்பியசின் தடி** (படம்) மருத்துவத் துறையின் சின்னம் ஆகும்.
- **மச்சலி** என்ற பெண் புலி பத்தாண்டுகளில் 100 மில்லியன் அமெரிக்க டாலர்களை இந்தியாவிற்கு சுற்றுலா மூலம் ஈட்டித்தந்திருக்கிறது.
- **வித்தாலி ஃபூர்னிக்கா** மொழிபெயர்த்து வெளியிட்ட ஆதவனின் ***என் பெயர் ராமசேஷன்*** நாவல் உருசியாவில் ஒரு இலட்சம் பிரதிகள் விற்பனையானது.
- ஆசுக்கர் விருது வாங்கியுள்ள ஒரே ஊமைப்படம் ***விங்ஸ்***.
- 1565 இல் தக்காணத்து சுல்தானகங்களுடன் நடந்த **தலிகோட்டா சண்டை**யில் ஏற்பட்ட பெருந்தோல்வியின் விளைவாக விசயநகரப் பேரரசு வீழ்ந்தது.
# கிரீட் சண்டை



**கிரீட் சண்டை** (*Battle of Crete*, இடாய்ச்சு: *Luftlandeschlacht um Kreta*) என்பது இரண்டாம் உலகப் போரின் போது நாசி ஜெர்மனி கிரேக்க நாட்டின் கிரீட் தீவின் மீது படையெடுத்து அதனைக் கைப்பற்றிய நிகழ்வினைக் குறிக்கிறது. பால்கன் போர்த்தொடரின் ஒரு பகுதியான இது **மெர்க்குரி நடவடிக்கை** (*Operation Mercury*) என்றும் அழைக்கப்படுகிறது.  

ஏப்ரல் 1941ல் ஜெர்மானியப் படைகள் பாசிச இத்தாலிக்கு ஆதரவாக கிரீசு மீது படையெடுத்தன. மூன்று வார காலத்துக்குள் கிரேக்க நாட்டின் பெரும்பாலான பகுதிகளைக் கைப்பற்றி விட்டன. ஏப்ரல் இறுதி வாரத்தில் கிரேக்க அரசும், மன்னர் இரண்டாம் ஜார்ஜும் தலைநகர் ஏதென்சை விட்டு வெளியேறி கிரீட் தீவுக்கு இடம் பெயர்ந்தனர். சில தீவுகளைத் தவிர கிரேக்க மூவலந்தீவில் அனைத்துப் பகுதிகளையும் தங்கள் கட்டுப்பாட்டில் கொண்டு வந்த பின்னர் அடுத்து கிரீட் தீவினை ஜெர்மானியர்கள் தாக்கினர். அத்தீவில் கிரேக்கப்படைகளைத் தவிர பிரித்தானிய மற்றும் பொதுநலவாயப் படைகளும் நிறுத்தப்பட்டிருந்தன. பிரித்தானியக் கடற்படை பெரும் பலத்துடன் தீவினைப் பாதுகாத்ததால் வான்வழியாக படைகளைத் தரையிறக்கி கிரீட்டைக் கைப்பற்ற ஜெர்மானியர்கள் முயன்றனர்.  

மே 20, 1941ல் கிரீட் மீதான ஜெர்மானியத் தாக்குதல் தொடங்கியது. ஃபால்ஷிர்ம்யேகர் என்றழைக்கப்பட்ட ஜெர்மானிய வான்குடைப் படைப்பிரிவுகள் வானூர்தி வழியாக கிரீட்டின் பல பகுதிகளில் தரையிரங்கி பல முக்கிய இடங்களைக் கைப்பற்றின. ஆனால் அவற்றுக்கு கிரேக்க, நேச நாட்டுப் படைகள் மற்றும் கிரீட்டின் பொதுமக்களிடமிருந்து பெரும் எதிர்ப்பு ஏற்பட்டது. இரண்டாம் உலகப் போரில் வான்குடை படைப்பிரிவுகள் பெருமளவில் ஒரு தாக்குதலுக்குப் பயன்படுத்தப்பட்டது இதுவே முதல் முறை. மேலும், ஜெர்மானியப் படைகளை அவை தாக்கும் நாட்டின் பொதுமக்கள் பெருமளவில் எதிர்த்துத் தாக்கியதும் இதுவே முதல் முறை. இத்தாக்குதலில் இரு தரப்பிலும் பெரும் சேதங்கள் ஏற்பட்டன. முதல் நாள் தாக்குதலில் ஜெர்மானியர்களால் தங்களுக்கு விதிக்கப்பட்ட முக்கிய இலக்குகள் எதனையும் கைப்பற்ற இயலவில்லை. ஆனால் அடுத்த சில நாட்களில் பல விமான ஓடுதளங்கள் கைப்பற்றப்பட்டு, அவற்றின் மூலம் புதிய துணைப் படைப்பிரிவுகள் கிரீட்டுக்கு அனுப்பப்பட்டன. கிரீட்டில் ஜெர்மானியப் படைகளின் எண்ணிக்கை அதிகமானதால் அவற்றைச் சமாளிக்க முடியாத நேச நாட்டுத் தளபதிகள் கிரீட்டிலிருந்து பின்வாங்க முடிவு செய்தனர். மே 27ம் தேதி ஜெர்மானியப் படைகளுக்குத் துணையாக 3000 பேர் கொண்ட ஒரு இத்தாலியப் படைப்பிரிவும் கிரீட்டில் கடல்வழியாகத் தரையிறங்கி முன்னேறத் தொடங்கியது. அடுத்த மூன்று நாட்களில் கிரீட்டிலிருந்த நேச நாட்டுப் படைகள் கடல்வழியாக எகிப்துக்குக் காலி செய்யப்பட்டன. கிரேக்க அரசர் இரண்டாம் ஜார்ஜும் கிரீட்டிலிருந்து தப்பினார். ஜூன் 1ம் தேதி கிரீட்டில் எஞ்சியிருந்த கிரேக்க மற்றும் நேச நாட்டுப் படைகள் சரணடைந்து கிரீட் சண்டை முடிவுக்கு வந்தது.  

வான்குடைப் படைப்பிரிவுகளைக் கொண்டு மேற்கொள்ளப்பட்ட முதல் பெரும் படையெடுப்பான இது ஜெர்மானியர்களுக்குப் பெருவெற்றியில் முடிவடைந்தது. ஆனால் அப்படைப்பிரிவுகளுக்கு ஏற்பட்ட பேரிழப்புகளால் இட்லர் இனி இத்தகு பெரும் தாக்குதல்களில் அவற்றை ஈடுபடுத்தக் கூடாது என தன் தளபதிகளுக்கு ஆணையிட்டு விட்டார். அதேவேளை ஜெர்மானிய வான்குடைப் படைகளின் திறனை உணர்ந்து கொண்ட நேச நாட்டு தளபதிகள் தங்கள் படைகளிலும் இத்தகு படைப்பிரிவுகளை உருவாக்கும் பணிகளைத் தொடங்கினர். இச்சண்டை ஜெர்மானியர்களுக்குப் பிர்ரிய வெற்றியாகவே அமைந்தது.
# ஆக்சி ஐதரசன்



**ஆக்சி ஐதரசன்** (*Oxyhydrogen*) என்பது ஐதரசன் (H2) மற்றும் ஆக்சிசன் (O2) வாயுக்கள் சேர்ந்து உருவாகும் கலவையாகும். வாயு நிலையில் உள்ள இந்த கலவை முதன் முதலாக உலோக பற்ற வைப்பு தீவட்டி விளக்குகளில் எரிபொருளாகவும் தீக்களிமண் உருவாக்குவதில் பற்ற வைக்கவும் பயன்படுத்தப்பட்டது. அதிக செயல் திறனைப் பெற 2:1 ஐதரசன்:ஆக்சிசன் கலவை விகிதம் போதுமானதாகும். ஆக்சிசனேற்றமடையும் சுவாலையைத் தடுக்க 4:1 அல்லது 5:1 விகித கலவை பயன்படுத்தப்படுகிறது .  

## பண்புகள்

ஆக்சி ஐதரசன் எளிதில் தீப்பற்றக்கூடிய வெடிக்கும் தன்மை கொண்ட ஒரு வாயு. இது வளிமண்டல அழுத்தத்தில் 570<sup>o</sup>C வெப்பநிலையில் தீப்பற்றக்கூடியது. இந்த வாயுக்கலவை தீப்பற்றி எரியும்போது நீராவியையும், வெப்ப ஆற்றலையும் வெளியேற்றுகிறது. அதிகபட்சமாக 2800<sup>o</sup>C வெப்பத்தை வெளியேற்றுகிறது. இதனுடைய வெப்பமானது ஹைட்ரஜனை காற்றில் எரிக்கும்போது ஏற்படும் வெப்பத்தை விட 700<sup>o</sup>C கூடுதலானது.
# ஜார்ஜ் காமாவ்



**ஜார்ஜ் காமாவ்** (*George Gamow*, (, காமவ்; ஆகத்து 19, 1968), இயற்பெயர்: *கியார்கிய் ஆந்திரனோவிச் காமாவ்*, உருசியம்: Георгий Антонович Гамов), ஓர் அணுவிக்கருவியல், அண்டவியல், உயிர்வேதியியல், இயற்பியல் அறிவியலாளர் ஆவார்.இவர் ஜார்ஜசு இலமைத்ரே பெருவெடிப்புக் கோட்பாட்டை உருவாக்கி வளர்த்தவர். முதன்முதலில் குவையத் துளையிடல் நிகழ்வால் ஆல்பா சிதைவைக் கண்டுபிடித்து விளக்கியவர். அணுக்கருவின் கதிரியக்கச் சிதைவு, விண்மீன் படிமலர்ச்சி, விண்மீன் அணுக்கருத் தொகுப்பு வினை, பெருவெடிப்பு அணுக்கருத் தொகுப்பு வினை, மூலக்கூற்று மரபியல் ஆய்வுகளில் ஈடுபட்டவர். இவர் இவற்றின் தொகுப்பு நிகழ்வை அணுக்கருசார் அண்டத் தோற்ற நிகழ்வாக வரையறுத்தார்.  

தன் வாழ்வின் நடுப்பகுதியிலும் கடைசிப்பகுதியிலும் கல்வி பயிற்றுவதில் நாட்டம் செலுத்தியுள்ளார். பல மக்கள் அறிவியல் நூல்களை இயற்றியுள்ளார். இவற்றில் *ஒன்று இரண்டு மூன்று ... ஈறிலி *, *திருவாளர் தோம்ப்கின் ...* நூல் தொடர் ஆகியவை மிகவும் பெயர்பெற்றவை. இன்னமும் முதல் வெளியீட்டுக்கு அரைநூற்றாண்டுக்குப் பின்னரும் அவரது நூல்கள் தொடர்ந்து வெளியிடப்பட்டு விற்பனையாகின்றன. இவை அறிவியலின் அடிப்படைகளையும் கணிதவியலையும் அறிமுகப்படுத்துவதிலும் விளக்குவதிலும் திறமை மிக்கனவாய் அமைகின்றன.  

## இளமையும் வாழ்க்கைப் பணியும்
காமவ் உருசியப் பேரரசில் ஒதேசாவில் பிறந்தார். இவர் தந்தையார் பள்ளியில் உருசிய மொழியும் இலக்கியமும் பயிற்றுபவராகவும் தாயார் பெண்களுக்கு புவிப்பரப்பியலும் வரலாறும் பயிற்றுபவராகவும் இருந்துள்ளனர்..இவர் உருசிய மொழியுடன் தய்யரிடம் பிரெஞ்சும் தன் பயிற்சி ஆசிரியரிடம் செருமானிய மொழியும் இளமையிலேயே கற்றுக்கொண்டுள்ளார். இவர் தொடக்க காலத்தில் பெரும்பாலான வெளியீடுகளை பிரெஞ்சிலும் உருசியத்திலுமே வெளியிட்டுள்ளார். பின்னர் தொழில்நுட்ப நூல்களை எழுதவும் மக்கள் அறிவியல் நூல்களை எழுதவும் ஆங்கிலத்தைப் பின்பற்றத் தொடங்கியுள்ளார்.
# இராமசாமி சிவன்


**இராமசாமி சிவன்** பத்தொன்பதாம் நூற்றாண்டில் வாழ்ந்த ஒரு தமிழிசை அறிஞர் ஆவார். இவர் புகழ்பெற்ற மகா வைத்தியநாத அய்யரின் தமையன் ஆவார். இவரது தந்தை துரைசாமி அய்யரிடம் தனது துவக்க கால இசைப் பயிற்சியைப் பெற்ற இராமசாமி சிவன் பின்பு மாநோன்புச்சாவடி வேங்கட சுப்பயரிடம் இசை பயின்றார்.  

இராமசாமி சிவன் தனது பெரிய புராணக் கீர்த்தனைகளுக்காகப் பெரிதும் அறியப்படுகிறார்.  

## மேற்கோள்
கலைக்களஞ்சியம் - தமிழ் வளர்ச்சிக் கழக வெளியீடு - இரண்டாம் பாகம்- பக்கம் 65
# உபய வேதாந்தம்


**உபய வேதாந்தம்** அல்லது **ஸ்ரீவைஷ்ணவம்** என்பது ஆழ்வார்கள் பாசுரங்களின் முடிவும் வேதங்களின் முடிவும் ஒன்றே எனும் வைணவக் கொள்கை ஆகும். சமசுகிருதம் மட்டுமே கோவில்களில் வழிபாட்டு மொழியாக இருந்த நிலையில் வேதாந்த தேசிகர் காலத்தில் ஆழ்வார்களின் நாலாயிர திவ்வியப் பிரபந்தங்களும் வேதங்களைப் பாடும் அதே மெட்டில் பாடும் படி செய்யப்பட்டன. இதனால் வேதாந்த தேசிகர் உபயவேதாந்தாச்சாரியார் என்றும் அறியப்படுகிறார்.
# சி. சொக்கலிங்கம்

**சி. சொக்கலிங்கம்** (பிறப்பு: சனவரி 4, 1939), மலேசியாவில் எழுத்தாளர்களுள் ஒருவராவார். இவர் தனது தொடக்கக் கல்வியை கிள்ளான் வாட்சன் தமிழ்ப் பள்ளியிலும், இடைநிலைக் கல்வியை மெதடிஸ்ட் ஆங்கிலப்பள்ளியிலும் பயின்றார். அதன் பின் தஞ்சை மருத்துவக்கல்லூரியில் பயின்று முழு நேர மருத்துவத் தொழில் புரியும் இவர் இலக்கியத்துறையிலும் அதிக ஈடுபாடு கொண்டுள்ளார். சிதம்பரன், நடராஜ் போன்ற புனைப்பெயர்களிலும் இவர் எழுதிவருகிறார்.  

## இலக்கிய ஈடுபாடு
1955-1957 ஆம் ஆண்டுகளில் 'இளைஞன் குரல்' எனும் கையெழுத்து ஏட்டை நடத்தி பத்திரிகை துறையில் தன்னை அறிமுகப்படுத்திக்கொண்டார். இவரது முதல் சிறுகதை 'ஆண்டவன் கூலி' என்ற தலைப்பில் 1968-ஆம் தமிழ் நேசன் ஞாயிறு பதிப்பில் இடம் பெற்றது. அதனைத் தொடர்ந்து இதுவரை 200-க்கும் மேற்பட்ட சிறுகதைகள், நாவல்கள், கட்டுரைகள், கவிதைகள் படைத்துள்ளார்.  
## நாவல்கள்
- மனவீணை - 1990
- கோவில் முழுவதும் கண்டேன் - 1984
- குழலி - 1988
- பேசும் ஊமைகள் - 1991
## சிறுகதைத் தொகுப்புகள்
- துணை - 1982
- உன்னையன்று கேட்பேன் - 1986
## கட்டுரை நூல்கள்
- இந்தப் பயணம் தொடரும் - 1985
- மனதுக்கினிய சைவ சமயம் - 1987
## கவிதை நூல்
- நிலவொளி மலர்கள்
## தொடர்கதைகள்
- இவர்கள் வித்தியாசமானவர்கள் - 1990
- சுவர் - 1992

## பரிசும் பாராட்டும்
- இவரது 'மண வீணை' நூல், சென்னைத் தமிழ் வளர்ச்சி மன்றத்தால் சிறந்த நாவலாக பரிசு பெற்றது (1992).
- மலேசியத் தமிழ் எழுத்தாளர் சங்கம், சிறந்த சிறுகதை எழுத்தாளருக்கான பரிசும் மாராட்டும் வழங்கி சிறப்பித்தது (1990).
- மருத்துவ மாணிக்கம் (1986)
- இலக்கியச் செம்மல்'
- 'எழுத்து வேந்தன்' (1990, 1992)
- மலேசியத் தமிழ் எழுத்துலகம் தளத்தில் டாக்டர். சி. சொக்கலிங்கம் பக்கம்
# வீ. செல்வராஜ்

**வீ. செல்வராஜ்** (பிறப்பு: மே 16 1935, இறப்பு: மே 31 2000, மலேசியாவில் மூத்த எழுத்தாளர்களுள் ஒருவராவரான இவர் மலேசியா எழுத்தாளர்களுக்காக பல நல்ல காரியங்களைச் செய்தவராக இனங்காட்டப்படுகின்றார். யாராவது புத்தகங்கள் வெளியிட்டால், உடனை தொடர்பு கொண்டு பாரி புத்தக விற்பனை மையத்துக்கு இருபது புத்தகங்களை பெற்றுக்கொள்வார். தேசிய நூலகத்துக்கு ஐந்து புத்தகங்கள், மலாயா பல்கலைக்கழகத்திற்குப் பத்துப் புத்தகங்கள் கொடுக்க ஏற்பாடு செய்வார்.  
## புத்தக வெளியீடு
வீ. செல்வராஜ் பதினேழு புத்தகங்களை வெளியிட்டுள்ளார். இவற்றில், ஆறு புத்தகங்கள், 1988- 1998 ஆம் ஆண்டுவரை, அந்தந்த ஆண்டுகளில் பிற எழுத்தாளர்கள் எழுதிய மிகச் சிறந்த படைப்புகளைத் தேர்ந்தெடுத்து, டாக்டர். இரா. தண்டாயுதம் நினைவிலக்கியப் பேரவையின் கீழ் 'மலேசியத் தமிழ் இலக்கியம்' என்ற நூலாக்கி வெளியிட்டிருக்கிறார். இதில் சிறுகதைகள், மரபுக்கவிதைகள், புதுக்கவிதைகள், நாவல்கள் இடம் பெற்றுள்ளன.  
## சிறந்த படைப்புகள்
ஒவ்வொரு ஆண்டும் மலேசியத் தமிழ் இலக்கிய உலகில் வெளியாகும் படைப்புகளில் சிறந்தவற்றைத் தேர்ந்தெடுத்து அவற்றை 'மலேசியத் தமிழ் இலக்கியம்' என்ற தலைப்பில் தனது சொந்த செலவில் தொகுத்து கடந்த பத்து ஆண்டுகளாக சீரிய முறையில் தமிழ்த்தொண்டாக செய்து வந்திருக்கின்றார்.  
## வெளியிடப்பட்ட நூல்கள்

- சில உண்மைகள்
- ஓர் இலட்சியவாதி ஓர் அரசியல்வாதி
- நின்றதுபோல் நின்றனையே நெடுந்தூரம் சென்றனையே
- திருக்கோயில் வழிபாடு
- கருவைத்தேடி
- ஒரு வித்தியாசமான பார்வை
- மகாபாரத மணித்துளிகள்
- மலேசியத் தமிழ் இலக்கியம் 1988
- மலேசியத் தமிழ் இலக்கியம் 1989/90
- மலேசியத் தமிழ் இலக்கியம் 1991/92
- மலேசியத் தமிழ் இலக்கியம் 1993/94
- மலேசியத் தமிழ் இலக்கியம் 1995/96
- ஞானவித்து
- தனியொருவன்
- ஒரு பத்திரிக்கையாளனின் பார்வையில்
- பிரதமர் ஆடினால்.
- மலேசியத்தமிழ் இலக்கியம் 1999 (அவரது இறுதி முயற்சி)
- மலேசியத் தமிழ் எழுத்துலகம் தளத்தில் வீ. செல்வராஜ் பக்கம்
# நிர்மலா பெருமாள்

**நிர்மலா பெருமாள்** மலேசியாவில் எழுத்தாளர்களுள் ஒருவராவார். ஒரு பள்ளி ஆசிரியை. மூன்று பெண் மக்களுக்கு தாயான இவர், தமிழ் இளைஞர் மணிமன்ற உறுப்பினராக பல சமூக பணிகளில் ஈடுபட்டு வருகின்றார்.  
## எழுத்துத் துறை ஈடுபாடு
1970 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கவிதைகள், வானொலி நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
## இவரது நூல்கள்
- நெருப்பு நிலவு
- மலரட்டும் மனித நேயங்கள்
- வரலாற்றுக்குள் ஒரு வரி
- குயில் கூவி துயில் எழுப்ப
- தண்ணீரை ஈர்க்காத தாமரை
## இவரது வரவேற்புப் பெற்ற சிறுகதைகள்
- அவள் அழமாட்டாள்
- ஆலய புறாக்கள்
- ஆண் மனதின் ஆழம்
- கசந்து போன மருந்து

## வரவேற்புப் பெற்ற வானொலி நாடகங்கள்
- மனதில் உறுதி வேண்டும்
- வாழ்ந்த வரைக்கும்
- அர்த்தங்கள் அற்பங்களானால்
## வரவேற்புப் பெற்ற கவிதைகள்
- நியாயத் தராசு நேராக இருக்கட்டும்
- விறகு வெட்டி
- மானம் விமானம் ஏறுதய்யோ
- சித்திரையில் ஒரு முத்திரை
- மந்திரிக்கோர் மந்திரி
- ராகங்கள் தொடரட்டும்
- பெண்ணல்ல கண்ணா உன்னைப்பெற்றவள்
- கோரிக்கையற்ற கூட்டமா?
- மலரட்டும் மனித நேயங்கள்
- சிதறிய சலங்கைகள்
## பரிசுகள்
இவரது படைப்புக்கள் தேசிய நிலையில் பல பரிசுகளை வென்றுள்ளன.  
- மலேசியத் தமிழ் எழுத்துலகம் தளத்தில் நிர்மலா பெருமாள் பக்கம்
# கிறிஸ் டவாரே


**கிறிஸ் டவாரே** (*Chris Tavaré*, பிறப்பு: அக்டோபர் 27 1954), இங்கிலாந்து அணியின் துடுப்பாட்டக்காரர் ஆவார். இவர் 31 தேர்வுத் துடுப்பாட்டப் போட்டிகளிலும், 29 ஒருநாள் பன்னாட்டுத் துடுப்பாட்டப் போட்டிகளி லும் 431 முதல்தர துடுப்பாட்டப் போட்டிகளிலும், 399ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1980 - 1989 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நேசமணி ஜோன்

**நேசமணி ஜோன்** (பிறப்பு: டிசம்பர் 9, 1943) மலேசியாவில் எழுத்தாளர்களுள் ஒருவர் ஆவார். இவர் மலாக்கா தமிழர் சங்கத்தில் மாதர் பகுதித் தலைவியும், மலாக்கா பயனீட்டாளர் சங்கத்தில் செயற்குழு உறுப்பினரும், கிறிஸ்த்துவ தமிழ் சபையின் வட்டாரத் தலைவியும், மலாக்கா சிலம்பக் கழகத்தின் ஆலோசகருமாவார்.  

## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத் துறையில் ஈடுபட்டு வருகின்றார். பெரும்பாலும் சிறுகதைகள், தொடர்கதைகள், ஆன்மீக மற்றும் தன்முனைப்புக் கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
## பரிசில்களும் விருதுகளும்
- எழுத்துப் பணிக்குப் பல மேடைகளில் பல பரிசுகள் பெற்றுள்ளார்.
- டத்தோ பத்மநாதன் இலக்கிய விருது பெற்றுள்ளார் (1990)
- மலேசியத் தமிழ் எழுத்துலகம் தளத்தில் நேசமணி ஜோன் பக்கம்
# ஜார்ஜ் ஸ்ட்ரீட்


**ஜார்ஜ் ஸ்ட்ரீட்** (*George Street*, பிறப்பு: திசம்பர் 6 1889), இறப்பு: ஏப்ரல் 24 1924), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் 197 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1923 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹார்பட் ஸ்ரூட்விக்


**ஹெர்பெர்ட் ஸ்ரூட்விக்** (*Herbert Strudwick*, பிறப்பு: சனவரி 28 1880), இறப்பு: பிப்ரவரி 14 1970), இங்கிலாந்து அணியின் துடுப்பாட்டக்காரர். இவர் 28 தேர்வுத் துடுப்பாட்டப் போட்டிகளிலும் 674 முதல்தர துடுப்பாட்டப் போட்டிகளிலும் கலந்து கொண்டுள்ளார். 1910 - 1926 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சாள்ஸ் ஸ்டட்


**சாள்ஸ் ஸ்டட்** (*Charles Studd*, பிறப்பு: திசம்பர் 2 1860), இறப்பு: சூலை 16 1931), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் 99 முதல்தர துடுப்பாட்டப் போட்டிகளிலும் கலந்து கொண்டுள்ளார். 1882 - 1883 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் ஸ்டட்


**ஜார்ஜ் ஸ்டட்** (*George Studd*, பிறப்பு: அக்டோபர் 20 1859, இறப்பு: பிப்ரவரி 13 1945), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் 87 முதல்தர துடுப்பாட்டப் போட்டிகளிலும் கலந்து கொண்டுள்ளார். 1882 - 1883 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பொப் டெய்லர்


**பொப் டெய்லர்** (*Bob Taylor*, பிறப்பு: சூலை 17 1941), இங்கிலாந்து அணியின் முன்னாள் துடுப்பாட்டக்காரர். இவர் 57 தேர்வுத் துடுப்பாட்டப் போட்டிகளில் விளையாடி 1,156 ஓட்டங்களை எடுத்துள்ளார். இதில் அதிகபட்சமாக 97 ஓடங்களை எடுத்துள்ளார். 27 ஒருநாள் பன்னாட்டுத் துடுப்பாட்டப் போட்டிகளில் விளையாடி 130 ஓட்டங்களையும் அதிகபட்சமாக இறுத்வரை ஆட்டமிழக்காமல் 26* ஓட்டங்களையும் எடுத்துள்ள இவர் 639 முதல்தர துடுப்பாட்டப் போட்டிகளில் விளையாடி 12,065 ஓட்டங்களாஇயும் எடுத்துள்ளார். 333 பட்டியல் அ துடுப்பாட்டப் போட்டிகளிலும் கலந்து கொண்டுள்ளார். இவர் 1971 - 1984 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

வெற்றிகரமான ஆஷஸ் வென்ற சுற்றுப்பயணத்தின் முடிவில் டெய்லர் 1971 இல் நியூசிலாந்துத் துடுப்பாட்ட அணிக்கு எதிராக தேர்வுத் துடுப்பாட்டப் போட்டியில் அறிமுகமானார். மிகவும் மதிக்கப்படுபடும் துடுப்பாட்ட வீரராக இருந்தபோதிலும் சிறந்த இழப்பு கவனிப்பாளர் மற்றும் சிறந்த மட்டையாளரான அலன் நொட்டின் இடத்தினை இவரால் நிரப்ப இயலவில்லை. 1977 ஆம் ஆண்டில் நாட் உலகத் தொடர் துடுப்பாட்ட த்தில் சேர்ந்தபோதுதான் டெய்லர் அதிக தேர்வுத் துடுப்பாட்டப் போட்டிகளில் விளையாடி 1977 ஆம் ஆண்டின் சிறந்த விசுடன் துடுப்பாட்ட வீரர்களில் ஒருவராகத் தேர்ந்தெடுக்கப்பட்டார். இவர் 1970 ஆம் ஆண்டில் இங்கிலாந்தின் தேர்வுத் துடுப்பாட்டப் போட்டிகளின் இழப்புக் கவனிப்பாளராகத் தேர்வானார். 1978-79 ஆம் ஆண்டில் நடைபெற்ற ஆத்திரேலியத் துடுப்பாட்ட அணிக்கு எதிரான ஆஷஸ் துடுப்பாட்டத் தொடரோடு இவர் தேர்வுத் துடுப்பாட்டப் போட்டிகளில் இருந்து ஓய்வு பெற்றார். பின்னர் 1988 ஆம் ஆண்டில் அனைத்து முதல் தரத் துடுப்பாட்டப் போட்டிகளில் இருந்தும் தனது ஓய்வினை அறிவித்தார்.  

## ஆரம்பகால வாழ்க்கை
டெய்லர் ஸ்டாஃபோர்ட்ஷையரின் ஸ்டோக்-ஆன்-ட்ரெண்டில் பிறந்தார். 12 வயதிற்குட்பட்ட மற்றும் 15 வயதிற்குட்பட்ட தனது பள்ளித் துடுப்பாட்ட அணிக்காக விளையாடுவதற்கு முன்பு, ஸ்டோக் சிட்டி கால்பந்து சங்க அணியின் மைதானத்திற்கு அடுத்த ஒரு கார் பூங்காவில் இவர் ஆரம்பத்தில் துடுப்பாட்டம் விளையாடத் தொடங்கினார். இவர் போர்ட் வேல் எஃப்சியின் ஒரு பயிற்சி பெறும் நபராக இருந்தார், இருப்பினும் இவர் ஒருபோதும் தொழில் ரீதியாக கால்பந்து விளையாடியதில்லை. 15 வயதில் இவர் தெற்கு செஷயர் லீக்கில் பிக்னால் எண்ட் துடுப்பாட்ட சங்க அணிக்காக மற்றும் மைனர் கவுன்டிஸ் துடுப்பாட்ட லீக்கில் ஸ்டாஃபோர்ட்ஷையர் துடுப்பாட்ட அணிக்காகவும் துடுப்பாட்டம் விளையாடினார். அறிமுகமானபோது இவர் இளமையாக இருந்ததால் பார்வையாளர்கள் இவர் துடுப்பாட்ட வீரர் என்பதில் குழப்பமடைந்தார். இவர் 1958 முதல் 1960 வரை ஸ்டாஃபோர்ட்ஷையர் துடுப்பாட்ட அணிக்காக தொடர்ந்து விளையாடினார், அதன்பிறகு இவர் டெர்பிஷையருக்குச் சென்று டெர்பிஷைர் கவுண்டி துடுப்பாட்ட சங்க அணிக்காக இரண்டாவது லெவன் அணியில் சேர்ந்தார்.  

## தேர்வுத் துடுப்பாட்டம்
எம்.சி.சி உடனான இவரது அனுபவத்துடனும், இழப்புக் கவனிப்பாளராக இவர் சிறப்பாக செயல்பட்டதாலும் டெய்லர் இங்கிலாந்து கேப்டன் ரே இலிங்வர்த்தின் கவனத்தினை ஈர்த்தார். நாட் ஓய்வு பெற்ற பிறகு இவர் தேர்வுத் துடுப்பாட்ட வீரராகத் தேர்வானார். டெய்லர் பிப்ரவரி 25, 1971 அன்று கிறிஸ்ட்சர்ச்சில் நியூசிலாந்திற்கு எதிரான தேர்வுத் துடுப்பாட்டப் போட்டியில் அறிமுகமானார். அதில் சிறப்பாக விளையாடி ஒரு ஸ்டம்பிங் மற்றும் இரண்டு பிடிபடுதலைப் பிடித்தார். மட்டையாட்டத்தில் 4 ஓட்டங்கள் மட்டுமே எடுத்தார். இந்தப் போட்டியில் இங்கிலாந்து அணி 8 இழப்புகளில் வெற்றி பெற்றது.
# கென் டெய்லர்


**கென் டெய்லர்** (*Ken Taylor *, பிறப்பு: ஆகத்து 21 1935), இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும் , 313 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1959 - 1964 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லெஸ் டெய்லர்


**லெஸ் டெய்லர்** (*Les Taylor*, பிறப்பு: அக்டோபர் 25 1953), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1985 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# போல் டெய்லர்


**போல் டெய்லர்** (*Paul Taylor*, பிறப்பு: ஆகத்து 8 1964), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் 1993/94 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லயனல் டென்னிசன்


**லயனல் டென்னிசன்** (*Lionel Tennyson, 3rd Baron Tennyson*, பிறப்பு: நவம்பர் 7 1889, இறப்பு: சூன் 6 1951), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் , 477 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 - 1923 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ராமன் சுப்பா ராவ்


**ராமன் சுப்பா ராவ் ** (*Raman Subba Row*, பிறப்பு: சனவரி 29 1932), இங்கிலாந்து அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும் 260 முதல்தர துடுப்பாட்டப் போட்டிகளிலும் கலந்து கொண்டுள்ளார். 1958 - 1961 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பீட்டர் சச்


**பீட்டர் சச்** (*Peter Such *, பிறப்பு: சூன் 12 1964), இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும் 306 முதல்தர துடுப்பாட்டப் போட்டிகளிலும் கலந்து கொண்டுள்ளார். 1993 - 1999 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஃபிரேங்க் சக்


**ஃபிரேங்க் சக்** (*Frank Sugg*, பிறப்பு: சனவரி 11 1862, இறப்பு: மே 29 1933) என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும் 305 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹெர்பட் சட்கிளிஃப்


**ஹர்பட் சட்கிலிஃப்** (*Herbert Sutcliffe*, பிறப்பு: நவம்பர் 24 1894, இறப்பு: சனவரி 22 1978), இங்கிலாந்து அணியின் துடுப்பாட்டக்காரர். இவர் 54 தேர்வுத் துடுப்பாட்டப் போட்டிகளிலும் 754 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1935 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

## ஆரம்பகால வாழ்க்கை
சம்மர் பிரிட்ஜ், வடக்கு யார்க்ஷயரில் ஹெர்பர்ட் சட்கிளிஃப் 24 நவம்பர் 1894 அன்று பிறந்தார் .இவரது பெற்றோர் வில்லி மற்றும் ஜேன் சுட்க்ளிஃப். ஹெர்பர்ட் ஆகியோரின் மூன்று மகன்களில் இரண்டாவது குழந்தையாகப் பிறந்தார். இவரது சகோதரர்கள் ஆர்தர் மற்றும் பாப் ஆவர். இவரது வீட்டிற்கு அருகிலுள்ள டாக்ரே வங்கிகளில் ஒரு மரத்தூள் ஆலையில் பணிபுரிந்த வில்லி சுட்க்ளிஃப், ஒரு தீவிர துடுப்பாட்ட வீரர் ஆவார். இவர் சங்களுக்காக துடுப்பாட்டம் விளையாடினார்.  

ஹெர்பர்ட் குழந்தையாக இருந்தபோது இவரது குடும்பம் புட்ஸிக்கு குடிபெயர்ந்தது, அங்கு வில்லியின் தந்தை *கிங்ஸ்* நில உரிமையாளராக இருந்தார். வில்லி *பப்பில்* பணிபுரிந்தார் மற்றும் பரவலாக அறியப்பட்ட புட்ஸி செயின்ட் லாரன்ஸ் துடுப்பாட்டசங்கத்தில் துடுப்பாட்டம் விளையாடினார். இவர் ரக்பி கால்பந்தும் விளையாடியுள்ளார், மேலும் ஒரு ரக்பி போட்டியின் போது ஏற்பட்ட காயம் 1898 இல் இவரது மரணத்திற்கு வழிவகுத்தது.  

இவரது குடும்பம் மீண்டும் டார்லிக்கு குடிபெயர்ந்தது. இவரது மூன்று அத்தைகளும் உள்ளூர் சபை தேவாலயத்தின் அர்ப்பணிப்புள்ள உறுப்பினர்களாக இருந்ததால், மூன்று சிறுவர்களும் அங்கு மத போதனைகளைப் பெற்றனர். ஹெர்பர்ட் வாழ்நாள் முழுவதும் உறுதியான கிறிஸ்தவராக இருந்தார். இளைஞனாக இருந்த போது ஞாயிறு பள்ளி ஆசிரியராக இருந்த இவர், தேவாலய அணிக்காக விளையாடியபோது துடுப்பாட்டவீரராக முதலில் கவனிக்கப்பட்டார்.  

ஹெர்பர்ட் 1908 ஆம் ஆண்டில் 13 வயதில் பள்ளியை விட்டு வெளியேறினார். மேலும் காலணி நிறுவனத்தில் ஒரு "*கிளிக்கர்*" ஆக பயிற்சி பெற்றார்.1911 ஆம் ஆண்டில், இவருக்கு ஒரு உள்ளூர் ஜவுளி ஆலையில் எழுத்தர் வேலைவாய்ப்பைப் பெற்றார்.  

## முதல் தரத் துடுப்பாட்டம்
யார்க்சயர் துடுப்பாட்ட அணிக்காக சட்க்ளிஃப் முதல் தரத் துடுப்பாட்டப் போட்டியில் தேர்வானார். ஆனால் போர் வந்ததனால் இவரின் முதல் போட்டி தாமதமானது. இறுதியாக அவருக்கு வாய்ப்பு வந்தபோது அவருக்கு 24 வயது. மே 1919 இல், அப்போது அதிக பலம் கொண்ட அணியாக கருதப்பட்ட 1 வது லெவன் அணிக்கு எதிராக கவுண்டியின் 2 வது லெவன் அணிக்காக விளையாடினார். அந்தப் போட்டியில் 51 ஓட்டங்கள் எடுத்தார். இவரது விளையாடும் திறன் சிறப்பாக இருந்ததாக *யார்க்ஷயர் போஸ்டில்* இவர் இடம் பெற்றார். அதன்பிறகு இவர் மீண்டும் 2 வது லெவன் அணிக்காக விளையாடியதில்லை. யுத்தத்தின் பின்னர் யார்க்ஷயரின் முதல் கவுண்டி வாகையாளர் போட்டி மே 26 மற்றும் 27 ஆகிய தேதிகளில் பிரிஸ்டலில் க்ளூசெஸ்டர்ஷைர் துடுப்பாட்ட அணிக்கு எதிராக நடந்தது. அதில் நாணய சுழற்சியில் வெற்றி பெற்ற பின்னர் இவர் ஆறாவதாக களம் இறங்கினார். அந்தத் தொடரின் முதல் போட்டியில் 11 ஓட்டங்களை எடுத்தார். மொத்தமாக 271 ஓட்டங்கள் எடுத்தார். அந்தப் போட்டியில் 63 ஓட்டங்கள் மற்றும் ஓர் ஆட்டப் பகுதியில் அந்த அணி வெற்றி பெற்றது.
# ரோய் டெட்டர்சல்


**ரோய் டெட்டர்சல்** (*Roy Tattersall *, பிறப்பு: ஆகத்து 17 1922), இங்கிலாந்து அணியின் துடுப்பாட்டக்காரர். இவர் 16 தேர்வுத் துடுப்பாட்டப் போட்டியிலும் , 328 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 - 1954 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மாரீசு டேட்


**மாரீசு டேட்** (*Maurice Tate *, பிறப்பு: மே 30 1895, இறப்பு: மே 24 1956), இங்கிலாந்து அணியின் துடுப்பாட்டக்காரர். இவர் 39 தேர்வுத் துடுப்பாட்டப் போட்டியிலும் , 679 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1935 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஃபிரெட் டேட்


**ஃபிரெட் டேட்** (*Fred Tate*, பிறப்பு: சூலை 24 1867, இறப்பு: பிப்ரவரி 24 1943) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும் , 320 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# விக்ரம் சொலன்கி


**விக்ரம் சொலன்கி** (*Vikram Solanki*, பிறப்பு: ஏப்ரல் 1 1976), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 51 ஒருநாள் பன்னாட்டுத் துடுப்பாட்டப் போட்டிகளிலும் 245 முதல்தர துடுப்பாட்டப் போட்டிகளிலும், 343 ஏ-தர துடுப்பாட்டப் போட்டிகளிலும், மூன்று இருபதுக்கு -20 போட்டிகளிலும் கலந்து கொண்டுள்ளார். 2000 - 2006 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ஜெரமி சினேப்


**ஜெரமி சினேப்** (*Jeremy Snape*, பிறப்பு: ஏப்ரல் 27 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 ஒருநாள் பன்னாட்டுத் துடுப்பாட்டப் போட்டிகளிலும் 121 முதல்தர துடுப்பாட்டப் போட்டிகளிலும், 273 ஏ-தர துடுப்பாட்டப் போட்டிகளிலும், ஒரு இருபதுக்கு -20 போட்டியிலும் கலந்து கொண்டுள்ளார். 2001 - 2002 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# நீல் சிமித் (1967)


**நீல் சிமித்** (*Neil Smith*, பிறப்பு: சூலை 27 1967), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1986 - 1996 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# மைக்கல். ஜே. சிமித்


**மைக்கல். ஜே. சிமித்** (*Michael J. Smith )*, பிறப்பு: சனவரி 4 1942, இறப்பு: நவம்பர் 12 2004), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 5ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1973 - 1974 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# போல் டெர்ரி


**போல் டெர்ரி** (*Paul Terry )*, பிறப்பு: சனவரி 14 1959), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 292 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1984 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# முரசு. நெடுமாறன்

**முரசு. நெடுமாறன்** (பிறப்பு: சனவரி 14 1937) மலேசியாவிலுள்ள தமிழ் எழுத்தாளர்களுள் ஒருவராவார். இவர் ஓய்வு பெற்ற ஆசிரியரும், பல்கலைக் கழக பகுதிநேர விரிவுரையாளருமாவார். தமிழ் நெறி மன்றத்தின் நிறுவுநராகவும் உள்ளார்.  

## எழுத்துத் துறை ஈடுபாடு
1950 தொடக்கம் முதல் இவர் மலேசியா தமிழ் இலக்கியத்துறையில் ஈடுபட்டு வருகின்றார். இவர் கவிதைகள், குழந்தைக் கவிதைகள் போன்றவற்றையே அதிகம் எழுதி வருகின்றார். இவை இரண்டும் பற்றிய ஆராய்ச்சி எனும் கருப்பொருள்களிலேயே இவரது பெரும்பாலான எழுத்துப் படைப்புகள் காணப்படுகினறன. இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. இவர் பெருமுயற்சியுடன் மலேசியத் தமிழ்க் கவிதைகளைத் திரட்டி ஓர் ஆய்வுக் கட்டுரையுடனும் விளக்கக் குறிப்புகளுடனும் ஆயிரத்துக்கும் மேற்பட்ட பக்கங்கள் கொண்ட நூலாகப் பதிப்பித்துள்ளார்.
# வெ. நீலவேணி

**வெ. நீலவேணி** மலேசியாவில் எழுத்தாளர்களுள் ஒருவராவார்.  
## எழுத்துத் துறை ஈடுபாடு
1970 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகளும், கட்டுரைகளும், விமர்சனங்களும் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  

## பரிசில்களும், விருதுகளும்
- தமிழ் நேசன் பவுன் பரிசு இரண்டு முறை பெற்றுள்ளார்.
- சி. வீ. குப்புசாமி விருது மலேசியத் தமிழ் எழுத்தாளர் சங்கம் (2001)
- மலேசியத் தமிழ் எழுத்துலகம் தளத்தில் வெ. நீலவேணிபக்கம்
# வார்ப்புரு:Vancite book

<span  
| <nowiki/> id="}}"  
}}>}}}}}}}}}}}}  
| }}  
|Authorlink2=}}  
|Authorlink3=}}  
|Authorlink4=}}  
|Authorlink5=}}  
|Authorlink6=}}  
|Authorlink7=}}  
|Authorlink8=}}  
|AuthorMask=}}  
|AuthorSep=}&#32;  
|EtAl=&#32;*et al*  
|Given1=}}  
|Given2=}  
|Given3=}  
|Given4=}  
|Given5=}  
|Given6=}  
|Given7=}  
|Given8=}  
|NameSep=}&#32;  
|Surname1=}}}}}  
|Surname2=}}}}  
|Surname3=}}  
|Surname4=}}  
|Surname5=}}  
|Surname6=}}  
|Surname7=}}  
|Surname8=}}  
|Surname9=}}  
|Trunc=8  
}}}&#32;  
}}}}}}  
| In:&#32;}}}}  
|Authorlink2=}  
|Authorlink3=}  
|AuthorSep=}&#32;  
|EtAl=&#32;*et al*  
|Given1=}}  
|Given2=}  
|Given3=}  
|NameSep=}&#32;  
|Surname1=}}}}  
|Surname2=}  
|Surname3=}  
|Surname4=}  
|Trunc=3  
}}.&#32;  
}}  
}}  
| &#32;}}  
}}  
| &#32;}}  
}} | &#32;}}  
}}}} | .  
}}  
}}).  
}}}}}}  
}}}  
| &#32;}}}.  
}}</span><noinclude>  

</noinclude>
# வார்ப்புரு:Vancite web

<span  
| <nowiki/> id="}}"  
}}>}}}}  
|Authorlink2=}  
|Authorlink3=}  
|Authorlink4=}  
|Authorlink5=}  
|Authorlink6=}  
|Authorlink7=}  
|Authorlink8=}  
|AuthorMask=}  
|AuthorSep=&#59;&#32;  
|EtAl=&#32;*et al*  
|Given1=}}  
|Given2=}  
|Given3=}  
|Given4=}  
|Given5=}  
|Given6=}  
|Given7=}  
|Given8=}  
|NameSep=,&#32;  
|Surname1=}}}  
|Surname2=}}  
|Surname3=}  
|Surname4=}  
|Surname5=}  
|Surname6=}  
|Surname7=}  
|Surname8=}  
|Surname9=}  
|Trunc=8  
}}}  
}}}  
| &#32;'']  
| <nowiki/> &#91;}&#93;  
| }}  
}}<nowiki/>  
}}''  
}}  
}}  
| &#32;}}  
}}  
}}}}  
| <nowiki/>; }}}}  
}}.  
}}</span><noinclude>  

</noinclude>
# வார்ப்புரு:Vancite journal

<span  
| <nowiki/> id="}}"  
}}>}}}}}}}}}  
|Authorlink2=}  
|Authorlink3=}  
|Authorlink4=}  
|Authorlink5=}  
|Authorlink6=}  
|Authorlink7=}  
|Authorlink8=}  
|AuthorMask=}  
|AuthorSep=}&#32;  
|EtAl=&#32;*et al*  
|Given1=}}  
|Given2=}  
|Given3=}  
|Given4=}  
|Given5=}  
|Given6=}  
|Given7=}  
|Given8=}  
|NameSep=}&#32;  
|Surname1=}}}}}  
|Surname2=}}}}  
|Surname3=}}  
|Surname4=}}  
|Surname5=}}  
|Surname6=}}  
|Surname7=}}  
|Surname8=}}  
|Surname9=}}  
|Trunc=8  
}}}  
}}}}}  
| &#32;*<nowiki/>}}}}}<nowiki/>*  
}}}  
| }  
}}  
}}}}}  
| | &#32;}} }}  
}}}}}  
| <nowiki/>:}}}}.  
| }}}}} | . }}  
}}</span><noinclude>  

</noinclude>
# இந்திரா காந்தி தேசிய திறந்தநிலைப் பல்கலைக்கழகம்



**இந்திரா காந்தி தேசிய திறந்தநிலைப் பல்கலைக்கழகம்** இந்தியத் தலைநகர் புதுதில்லியில் அமைந்துள்ள ஒரு தேசிய பல்கலைக்கழகம் ஆகும். இந்தியாவின் முன்னாள் பிரதம மந்திரி இந்திரா காந்தியின் பெயரைக் கொண்டிருக்கும் இப்பல்கலைக்கழகம் 1985 ஆம் ஆண்டு இந்திய நாடாளுமன்ற சட்டம் **1985 இன் இந்திரா காந்தி தேசிய திறந்தநிலைப் பல்கலைக்கழகச் சட்டம்** என்ற சட்டத்தை இயற்றிய பின்னர் 2000 கோடி இந்திய ரூபாய் முதலீட்டில் நிறுவப்பட்டது.
# இலங்கையின் கொலைக்களம்


**இலங்கையின் கொலைக்களம்** (*Sri Lanka’s Killing Fields*) என்பது ஈழப் போரின் இறுதிக் கட்டத்தில் நடந்த ஈழத்தமிழர் இனப்படுகொலை பற்றிய ஒர் ஆங்கில ஆவணப் படம் ஆகும். இதனை பிரித்தானியத் தொலைக்காட்சியான சனல் 4 சூன் 14, 2011 அன்று பொதுவில் ஒளிபரப்பியது. இலங்கையில் இனப்படுகொலை, போர் குற்றங்கள், மனித இனத்துக்கெதிரான குற்றங்கள், மீறல்கள் நடந்தற்கு ஒரு முக்கிய சாட்சியாக இது கருதப்படுகிறது.. இலங்கையின் கொலைக்களம் ஆவணப் படத்தின் இரண்டாவது பகுதி "தண்டிக்கப்படாத போர்க்குற்றங்கள்" என்ற தலைப்பில் 2012, மார்ச் 14 ஆம் நாள் சேனல் 4 வெளியிட்டது.  

## ஐ.நா மனித உரிமைகள் அவையில் ஒளிபரப்பு
இலங்கையின் படுகொலைக்களம் பொதுவில் ஒளிபரப்பப்படும் முன்பு, இது ஐ.நா மனித உரிமைகள் அவையில் மனித உரிமைகள் அமைப்புகளின் வேண்டுதலால் சூன் 3 அன்று காண்பிக்கப்பட்டது.  

## தாக்கம்
இந்த ஆவணப் படம் வெளியிடப்பட்டதைத் தொடர்ந்து பிரித்தானிய அரசு, இலங்கையில் போர்க் குற்றங்களுக்கான விசாரணை நடைபெற வேண்டும் என்ற தனது கோரிக்கையை மீண்டும் வலியுறுத்தியது.  

## தண்டிக்கப்படாத போர்க்குற்றங்கள்
இலங்கையின் கொலைக்களம் ஆவணப் படத்தின் இரண்டாவது பகுதி "இலங்கையின் கொலைக்களங்கள்: தண்டிக்கப்படாத போர்க்குற்றங்கள்" 2012, மார்ச் 14 ஆம் நாள் வெளியிடப்பட்டது. மிகத் தெளிவான நான்கு சம்பவங்களின் அடிப்படையில் இலங்கை அரசுப் படைகள் மேற்கொண்ட போர்க்குற்றங்கள் இந்த ஆவணப்படத்தில் ஆராயப்பட்டுள்ளன. முதலாவது ஆவணப்படத்தில் தெரிவிக்கப்பட்ட போர்க்குற்றச்சாட்டுக்கள் தொடர்பில் இதுவரையில் எந்தவிதமான விசாரணைகளும் நடத்தப்படவில்லை என்பதைக் குறிப்பிட்டுக் காட்டியுள்ள இந்தக் காணொளியில் போர்க் குற்றங்களுக்கான மேலும் ஆதாரங்களைத் தான் வெளியிடுவதாகக் குறிப்பிடுகிறது. இக்காணொளியில் இறுதிக் கட்டப் போரின் போது நடைபெற்றதாக கூறப்படும் படுகொலைகள், மனித உரிமை மீறல்கள், போர்குற்றங்கள் குறித்த காட்சிகள் இடம் பெற்றுள்ளன. விடுதலைப் புலிகள் இயக்கத் தலைவர் பிரபாகரனின் இளைய மகன் பாலச்சந்திரன் படுகொலை செய்யப்பட்டது உள்ளிட்ட காட்சிகளும் இடம் பெற்றுள்ளன.
# சு. ரவிச்சந்திரன்

**சு. ரவிச்சந்திரன்** (பி: 1968) மலேசியாவில் எழுத்தாளர்களுள் ஒருவராவராவார். 'சுரவி' எனும் புனைப்பெயரில் எழுதிவரும் இவர் ஆசிரியருமாவார்.  

## எழுத்துத் துறை ஈடுபாடு
1985 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் சு. ரவிச்சந்திரன் பக்கம்
# மு. ராஜன்

**மு. ராஜன்** (பிறப்பு: சூன் 11 1966) மலேசியாவில் எழுத்தாளர்களுள் ஒருவராவராவார். 'முரசுராஜன்' எனும் புனைப்பெயரில் எழுதிவரும் இவர் கிறிஸ்த்தவ மத போதகருமாவார். மேலும் இவர் மலேசியத் தமிழ் கிறிஸ்த்தவ எழுத்தாளர் சங்கத்தின் செயலாளரும், மலேசியத் தமிழ் பாவலர் மன்றத்தின் செயற்குழு உறுப்பினரும்கூட.  
## எழுத்துத் துறை ஈடுபாடு
1984 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கிறிஸ்த்தவ சமயக் கட்டுரைகள், சிறுகதைகள், புதுக்கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# போயிங் சி-17 குளோப்மாஸ்டர் III


**போயிங்** (முன்னதாக மக்டொனல் டக்ளசு) **சி-17 குளோப்மாஸ்டர் III** (**Boeing C-17 Globemaster III**) ஆனது மிகப்பெரிய ராணுவ போக்குவரத்து வானூர்தியாகும். மக்டொனால் டக்ளசு நிறுவனத்தால் 1980-1990 காலகட்டத்தில் அமெரிக்க வான்படைக்காக வடிவமைக்கப்பட்டு மேம்படுத்தப்பட்டது. சி-17 மூலம் சரக்கு மற்றும் ராணுவ வீரர்களை உலகின் எந்த போர்த்தளத்திற்கும் துரிதமாக கொண்டு செல்ல முடியும். மேலும் வழமையான போக்குவரத்து முறைகள் மூலம் செல்ல இயலாத இடங்களிலிருந்து பிணியாளர்களை மருத்துவ முகமைக்கு கொண்டு செல்லவும் அத்தியாவசியப் பொருட்களை பேரிடர்ப் பகுதிவாழ் மக்களுக்களிக்கவும் இவ்விமானம் பயன்படுத்தப்படுகிறது. இந்த விமானத்தின் பெயரானது, முற்றிலும் தொடர்பற்ற இருவேறு ஐக்கிய அமெரிக்க ராணுவ சரக்கு விமானங்களின் பெயர்களை மூலமாகக் கொண்டுள்ளது. அவ்விமானங்கள் முறையே டக்ளசு சி-74 குளோப்மாஸ்டர் மற்றும் டக்ளசு சி-124 குளோப்மாஸ்டர் II ஆகியனவாகும்.  

சி-17 விமானம் ஐக்கிய அமெரிக்க, ஐக்கிய இராச்சிய, ஆத்திரேலிய, கனடா, நேடோ, கத்தார் வான்படைகளால் இயக்கப்படுகிறது. ஐக்கிய அரபு எமிரேட்டுகளும் இந்தியாவும் இவ்வகை விமானங்கள் வாங்க முடிவெடுத்துள்ளன.
# 6174 (எண்)



**6174** என்பது ஒரு குறிப்பிடத்தக்க எண் ஆகும். இவ்வெண் இந்தியக் கணிதவியலர் டி. ஆர். கப்ரேக்கரின் நினைவாக **கப்ரேக்கர் மாறிலி** (*Kaprekar Constant*) என அழைக்கப்படுகிறது. பின்வரும் காரணங்களுக்காக இது குறிப்பிடத்தக்கது:  

- ஏதாவதொரு நான்கு இலக்க எண்ணை எடுத்துக் கொள்ளுங்கள். உதாரணமாக 4295 என்ற எண்ணை பார்ப்போம்.
- முதலில் இந்த 4,2,9,5 என்ற நான்கு இலக்கங்களைக் கொண்ட மிகப் பெரிய மற்றும் மிகச் சிறிய எண்களை எழுதுவோம். அதாவது அவைகள் முறையே 9542 மற்றும் 2459 ஆகும். 9542-2459=7083.
- இந்த 7,0,8,3 என்ற நான்கு இலக்கங்களைக் கொண்ட மிகப் பெரிய மற்றும் மிகச் சிறிய எண்கள் முறையே 8730 மற்றும் 0378 ஆகும். 8730-0378=8352. இதே முறையைச் செய்தால் 8532-2358=6174 கிடைக்கும்.
- எந்தவொரு நான்கு இலக்க எண்ணை எடுத்து மேலே கூறிய முறையை கடை பிடித்தால் எப்போதுமே அது 6174 என்ற எண்ணில் தான் முடியும்.

இந்த முறை கப்ரேகர் முறை எனப்படுகிறது. இதில் ஒரேயொரு கட்டுப்பாடு நான்கு எண்களும் ஒரே எண்ணாக இருக்கக் கூடாது. அதாவது 1111, 2222 போன்ற எண்களுக்கு இந்த முறை வேலை செய்யாது. 6174 என்ற எண் வந்தால் கப்ரேகர் முறையில் மீண்டும் அதே எண் 6174 வருகிறது. மேலும் ஒரு உதாரணமாக 2009 என்ற எண்ணை எடுத்துக் கொள்வோம். கப்ரேகர் முறையில்,  

9200-0029 = 9171  
9711-1179 = 8532  
8532-2358 = 6174  

நான்கு இலக்கங்களைக் கொண்டு, மிகப் பெரிய எண்ணை எழுதும் போது அந்த எண்களை இறங்கு வரிசையிலும், மிகச் சிறிய எண்ணாக எழுதும் போது ஏறு வரிசையிலும் எழுதுகிறோம். a,b,c,d என்ற நான்கு எண்களும்  

9 ≥ a ≥ b ≥ c ≥ d ≥ 0  

என்றும், நான்கும் ஒரே எண்ணாக இருக்காது. எனவே அதிகபட்ச எண் abcd ஆகவும்,குறைந்தபட்ச எண் dcba ஆகவும் இருக்கும். இப்போது கப்ரேகர் முறையை பயன்படுத்தினால்,  
,  

a b c d  
-- d c b a  
---
A B C D  
---

.கிடைக்கும். மேலும்  

D = 10 + d - a (as a > d)  

C = 10 + c - 1 - b = 9 + c - b (as b > c - 1)  

B = b - 1 - c (as b > c)  

A = a - d  

A,B,C,D என்ற நான்கு எண்களையும் a,b,c,d மூலம் எழுத முடிந்தால் அதே எண்ணே திரும்பவும் வருவதைக் காணலாம். நான்கு இலக்கங்களை வைத்து மொத்தம் 4!=24 எண்கள் எழுத முடியும். அதில் மேலே உள்ள சமன்பாடுகளை பூர்த்தி செய்யும் எண்களை சரி பார்த்தால் முழு எண் தீர்வாக ABCD=bdac என வருவதைக் காணலாம். இந்த நான்கு சமன்பாடுகளிலிருந்து A=6,B=1,C=7, D=4 என்பதைக் கண்டறியலாம் .இந்த ஒரே ஒரு நான்கு இலக்க எண்ணுக்குத் தான் இந்த பெருமை உள்ளது.எந்த ஒரு நான்கு இலக்க எண்ணை எடுத்துக் கொண்டாலும், அதிக பட்சமாக 7 தடவைகள் கப்ரேகர் முறையைப் பயன்படுத்தினால் 6174 என்ற எண்ணை அடைந்து விடலாம்.  

மூன்று இலக்க எண்களுக்கு இதே போல் ஓர் எண் உள்ளது; அந்த எண் 495 ஆகும்.
# எஸ். ராஜமூர்த்தி

**எஸ். ராஜமூர்த்தி** (பி: 1954) மலேசியாவில் எழுத்தாளர்களுள் ஒருவராவராவார். இவர் உணவுக்கடை உரிமையாளராவார்.  

## எழுத்துத் துறை ஈடுபாடு
1973 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகளும், வானொலி நாடகங்களும் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் எஸ். ராஜமூர்த்தி பக்கம்
# ஞான. ராயப்பன்

**ஞான. ராயப்பன்** (பி. 1934) மலேசியாவில் எழுத்தாளர்களுள் ஒருவராவார். இவர் முதல்வன், ஞானமணி, சக்திவடிவேலன் போன்ற புனைப்பெயர்களால் அறியப்பட்டவர். மேலும் இவர் புலவர் அ. முத்தையனிடம் முறையாக யாப்பு இலக்கியம் பயின்றுள்ளவர்.  

## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகளையே எழுதி வருகின்றார். இவரின் இத்தகைய ஆக்கங்கள் மலேசியா தேசியப் பத்திரிகைகளிலும், இதழ்களிலும் பிரசுரமாகியுள்ளன.  

## பரிசில்களும், விருதுகளும்
- வெண்பாப் போட்டிப் பரிசுகள்
- உங்கள் குரல் இதழ் நடத்திய ஈற்றடி வெண்பாப் போட்டிப் பரிசு
- மலேசியத் தமிழ் எழுத்துலகம் தளத்தில் ஞான. ராயப்பன் பக்கம்
# வீ. ருக்மணி லோகநாயகி

**வீ. ருக்மணி லோகநாயகி** (பிறப்பு: சனவரி 31 1939) மலேசியாவில் எழுத்தாளர்களுள் ஒருவராவராவார். இவர் 'ருக்மணி லோகா' எனும் புனைப்பெயரால் அறியப்பட்டவர்.  
## எழுத்துத் துறை ஈடுபாடு
1992 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் மற்றும் தமது அமெரிக்க, அவுஸ்திரேலிய, இந்திய, தாய்லந்துப் பயணங்கள் பற்றித் தொடர் கட்டுரைகளையும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# அ. ரெங்கசாமி


**அ. ரெங்கசாமி** (பி: 1930) மலேசிய எழுத்தாளர்களுள் ஒருவராவார். 'கோலலங்காட் ரெங்கசாமி' எனும் புனைப்பெயரால் அறியப்பட்ட இவர் ஓய்வு பெற்ற தலைமை ஆசிரியரும்கூட. மேலும், இவர் மலேசியாவில் குறிப்பிடத்தக்க நாவலாசிரியர். மற்றும் மலேசியாவில் தமிழர்களின் வரலாற்றைத் தம் நாவல்களில் யதார்த்தம் குலையாமல் சொல்லியிருக்கிறார்.  
## எழுத்துத் துறை ஈடுபாடு
1950 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், நாவல்கள், மேடை மற்றும் வானொலி நாடகங்கள் ஆகியவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# இராணுவப் போக்குவரத்து வானூர்தி

போக்குவரத்து வானூர்தி]]  

**ராணுவப் போக்குவரத்து வானூர்தி**கள் (*Military transport aircraft*) வழமையான வணிகரீதியிலான போக்குவரத்து வானூர்திகள் செல்ல இயலாத இடங்களுக்கும் போர்த்தளங்களுக்கும் ராணுவ வீரர்கள், ஆயுதங்கள் மற்றும் ஏனைய ராணுவ தளவாடங்களைக் கொண்டு செல்லப் பயன்படும் சரக்கு வானூர்திகளாகும். குண்டுவீசும் வானூர்திகளை மூலமாகக் கொண்டு வடிவமைக்கப்பட்ட இவை, இரண்டாம் உலகப் போரின்போது வான்வழியே வீரர்களைக் கொண்டுசென்று இறக்கவும் ராணுவ மிதவை வானூர்திகளை இழுத்துச் செல்லவும் பயன்படுத்தப்பட்டன. மேலும், சில ராணுவ போக்குவரத்து வானூர்திகள் வழமைக்கு மாறான சில பணிகள் செய்யவும், அதாவது வானிலேயே மற்ற விமானங்களுக்கு எரிபொருள் நிரப்பவும் சரக்குகளை தயார்செய்யப்படாத ஓடுதளங்கள் (அ) தற்காலிக ஓடுதளங்களில் இறக்கவும் பயன்படுத்தப்படுகின்றன.
# மறவன்குடியிருப்பு



**மறவன்குடியிருப்பு** கிராமம் தமிழ்நாட்டில் நாகர்கோயில் மாநகராட்சியின் நகர்ப் பகுதிக்குள் அமைந்திருக்கிறது. இந்த கிராமத்தில், இப்போது 5000 பேர்ககளைக் கொண்ட சுமார் 2000 ரோமன் கத்தோலிக்க குடும்பங்கள் வாழ்ந்து கொண்டிருகின்றனர். மறவன்குடியிருப்பு கிராம மக்கள் நாடார் சாதியினைச் சேர்ந்தவர்கள். மறவன்குடியிருப்பு மக்கள் ரோமன் கத்தோலிக்க மதத்தைச் சார்ந்தவர்கள். தற்போதைய, கோவில் புனித தஸ்நேவிஸ் மாதாவுக்கு (Our Lady of Snows - *Santa Maria das Neves*) அர்ப்பணம் செய்யபட்டது. இந்த கோவில் 1954 ஆம் ஆண்டு அர்சிக்கப்பட்டது. மறவன்குடியிருப்பு பங்குத்தளம் 1984இல் நிறுவப்பட்டது.  

### Annual Events
i) ஒவ்வொரு ஆண்டும் , ஆகஸ்ட் மாதம் ,5 ஆம் நாள் புனித தஸ்நேவிஸ் மாதா திருவிழா நடைபெறும்.  

ii)ஒவ்வொரு ஆண்டும்,கிறிஸ்துமஸ் மற்றும் உயிர்ப்பு திருவிழா நள்ளிரவு திருப்பலி முடிந்தவுடன் ஊர் மக்கள் கோவிலிலிருந்து கல்லறைக்குச் சென்று மரித்து அடக்கம் செய்யப்பட்ட தங்கள் உறவினர்களூக்கு வணக்கமும், மரியாதையும் செலுத்தி அவர்களின் ஆத்மாவின் நித்திய இளைப்பாற்றிக்காக செபிப்பார்கள்.  

iii)ஒவ்வொரு வருடமும் ஜூன் மாதம் முதல் ஞாயிற்றுக்கிழமை, தேவமாதா மீதுள்ள பக்தியைக் கொண்டாடும் வகையிலே அசனம் கடைப்பிடிக்கப்படுகிறது .அசனம் நடைபெறும் நாளில் கிராம மக்கள் அனைவரும் ஓன்று கூடி இறைவனுக்கு வெள்ளாடுகளைப் பலியிட்டுச் சோறு சமைத்து, தங்களுக்குள்ளே பங்கிட்டுக் கொள்வார்கள்.  

iv) ஆண்டு விழாக்கள், அனைத்து Grotto (குருசடி)களிலும் கொண்டாடப்படும் ;  

நல்லமன மாதா கெபி  

ஆரோக்கிய மாதா கெபி  

புனித மிக்கேல் அதிதூதர் கெபி  

புனித அமல உற்பவ மாதா கெபி  

## Demography and Church
The first ever St.Thomas Cross was venerated in the south east end of the Kurusady Thattu  

## Social Contributions
This parish is well known for its contributions to social welfare. The below listed self made establishments support this:  

- St. Mary's Primary School (Est. 1909 CE) (Centenary Celebration) and was the first school to cater to the people of the southern part of the town, extending till the shores of the Indian Ocean.
- Bishop Arockyasamy Hr. Sec. School,
- Matha Mahal, Mini Mandapam - Community Hall
- Vincent De Paul Society.
- Ozanam free Clinic run by Vincent De Paul Society
- Tailoring and Play school run by St. Annes Convent
- In 2004 tsunami, the parishioners not only contributed money but also shared their houses to accommodate in their homes, the displaced tsunami victims
# தாமஸ் ஹார்டி

**தாமஸ் ஹார்டி**. (*Thomas Hardy*, ஜூன் 2, 1840 – ஜனவரி 11, 1928) ஒரு ஐக்கிய இராச்சியப் புதின எழுத்தாளர் மற்றும் கவிஞர். ஆங்கில புதின இலக்கியத்தின் முன்னோடிகளுள் ஒருவராகக் கருதப்படுபவர்.  

இங்கிலாந்திலுள்ள டார்செஸ்டர் எனும் நகரில் 02-06-1840 ஆம் ஆண்டு பிறந்த இவர் பள்ளிப்படிப்பு மட்டுமே படித்தார். ஜான்ஹிக்சு எனும் கட்டிடக்கலை அறிஞரிடம் ஆறு வருடங்கள் பணியாற்றினார். கட்டிடக் கலையைக் கற்றுக் கொள்ளும் போதே இலத்தீன், பிரெஞ்ச் மற்றும் ஆங்கில இலக்கியங்களைப் படித்து அவர் அறிவை வளர்த்துக் கொண்டார். 1865 ஆம் ஆண்டில் கவிதை எழுதத் தொடங்கிய இவர் முதன் முதலாக “த புவர்மேன் அண்ட் த லேடி” எனும் நாவலை எழுதி பதிப்பகத்திற்கு அனுப்பினார். அந்த நாவல் பிரசுரிக்க ஏற்றதல்ல என்று திருப்பி அனுப்பப்பட்டது. அதன் பிறகு 1871 ஆம் ஆண்டில் “டெஸ்பரேட் ரெமிடீஸ்” எனும் நாவலை எழுதி சொந்தமாக பதிப்பித்து வெளியிட்டார். இதைத் தொடர்ந்து புத்தகங்கள் எழுதும் பணியில் முழுமையாக ஈடுபட்டார்.  

“த உட்லாண்டர்ஸ்”, “ஏ சேஞ்சிடுமேன்”, “ஃபார் ஃபிரம் த மாட்னிங் கிரௌட்”, “டேஸ் ஆஃப் த அம்பர்வில்லி”, “த டைனாஸ்ட்”, “ஏ பேர் ஆஃப் புளூ ஐஸ்”, “மொமண்ட்ஸ் ஆஃப் விஷன்” எனும் நாவல்கள் மிகவும் புகழ்பெற்றவை. இவருக்கு பல்வேறு பல்கலைக்கழகங்கள் சிறப்புப் பட்டங்களை அளித்துள்ளது. 1910 ஆம் ஆண்டு “ஆர்டர் ஆஃப் மெரிட்” பட்டம் வழங்கி சிறப்பிக்கப்பட்டார். இவர் 11-01-1928 ஆம் நாள் மரணமடைந்தார்.
# பொருத்த விளக்கம்

**பொருத்த விளக்கம்** என்னும் இந்த நூலை நாகூர் தர்கா மகாவித்துவான் ஸ்ரீலஸ்ரீ குலாம் காதிறு நாவலர் என்பவர் இயற்றினார். ஆ.கா.பிச்சை இபுறாகிம் என்பவர் இந்த நூலுக்குப் பாயிரம் பாடியுள்ளார். 1880ல் அரங்கேற்றப்பட்ட இந்த நூல் 1900 ஆண்டில் செய்யது இபுறாகிம் என்பவரால் பதிப்பிக்கப்பட்டுள்ளது.  

பிற்காலப் பாட்டியலின் ஒரு பகுதி எழுத்துப் பொருத்தம். ஏதோ ஒரு நம்பிக்கையின் அடிப்படையில் உருவானவை எழுத்துப்பொருத்தம்.  

பாட்டுடைத் தலைவன் பெயருக்குப் பொருத்தமான எழுத்தில் தொடங்கிப் பாடவேண்டும் என்று பாட்டியல் நூல்கள் கூறும். பாட்டுடைத் தலைவன் பிறந்த நாள் நட்சத்திரம் எழுத்துப் பொருத்தத்துக்கு எடுத்துக்கொள்ளப்படும். நூல் சில மங்கலச் சொற்களில் தொடங்கப்பட வேண்டும் என்றும் பாட்டியல் நூல்கள் கூறும்.  

பொருத்த-விளக்கம் என்னும் இந்த நூல் 18 மெய்யெழுத்துக்களை 4 வருணத்தாருக்கு உரியனவாகப் பிரித்துக் காட்டுகிறது. தமிழ் எழுத்துக்களை 27 நட்சத்திரமாகவும் பிரித்துக் காட்டுகிறது.  
:அ ஆ இ ஈ – கார்த்திகை  
:உ ஊ எ ஏ ஐ – பூராடம்  
:ஒ ஓ ஔ – உத்தராடம்  
இப்படியெல்லாம் ஒரு கற்பனை செய்கிறது இந்த நூல்.